આઝાદીના ૭૦ વર્ષો વીત્યા બાદ પણ ગામડા માટે રસ્તાની ચિંતા કરવી પડે તે કમનસીબી છે તેની વાત કરતા મુખ્યમંત્રીએ જણાવ્યું હતું કે, ભારતીય જનતા પક્ષની સરકાર પહેલાની સરકારોએ ગામડાના સર્વાંગી વિકાસની ચિંતા કરી નહી પરિણામે આજે આ સ્થિતી છે, ગામડાના વિકાસ માટે રાજકીય ઈચ્છાશક્તિ, વિકાસ માટે દીર્ધદ્રષ્ટી અને પ્રમાણિકતાના અભાવે પ્રજા હેરાન થતી રહી, પરંતુ તત્કાલિન મુખ્યમંત્રી અને હાલના વડાપ્રધાન નરેન્દ્ર મોદીએ ગ્રામ વિકાસને વિશેષ પ્રાધાન્ય આપીને આત્મા ગામડાનો સુવિધા શહેરની મંત્ર સાથે રૂર્બન વિલેજની કલ્પનાને સાકાર કરી બતાવી.